

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.14 | 2024. gada 26. septembrī |

**8.**

**Par grozījumiem Ogres novada pašvaldības domes 2022.gada 27.oktobra lēmumā “****Par Ogres novada pašvaldības tiešās līdzdalības saglabāšanu sabiedrībā ar ierobežotu atbildību “Ogres Namsaimnieks””**

Atbilstoši Publiskas personas kapitāla daļu un kapitālsabiedrību pārvaldības likuma 7.pantam tika pieņemts Ogres novada pašvaldības (turpmāk – Pašvaldība) domes 2022.gada 27.oktobra lēmums “Par Ogres novada pašvaldības tiešās līdzdalības saglabāšanu sabiedrībā ar ierobežotu atbildību “Ogres Namsaimnieks” (protokols Nr. 25; 10.) (turpmāk – Lēmums).

Pašvaldības dome konstatē, ka Lēmumu ir nepieciešams papildināt ar Publiskas personas kapitāla daļu un kapitālsabiedrību pārvaldības likuma 7.panta otrās daļas 1.punktā noteikto vērtējumu attiecībā uz SIA “Ogres Namsaimnieks” atbilstību šā likuma 4.panta nosacījumiem un atbilstoši šā likuma 7.panta otrās daļas 2.punktam noteikt SIA “Ogres Namsaimnieks” vispārējo stratēģisko mērķi.

Ņemot vērā minēto un pamatojoties uz Pašvaldību likuma 4.panta pirmās daļas 1. un 2.punktu, 7.pantu, 10.panta pirmās daļas 9.punktu, Publiskas personas kapitāla daļu un kapitālsabiedrību pārvaldības likuma 4.panta pirmo daļu, 7.panta pirmo daļu un otro daļu, 57.panta pirmās daļas 1.punktu, Enerģētikas likuma 51.panta pirmo daļu, likuma “Par valsts un pašvaldību dzīvojamo māju privatizāciju” 50.panta septīto daļu, Valsts pārvaldes iekārta likuma 40.panta pirmo daļu, 41.panta pirmo daļu, 88.panta pirmo un otro daļu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Izdarīt** grozījumus Ogres novada pašvaldības domes2022.gada 27.oktobra lēmumā “Par Ogres novada pašvaldības tiešās līdzdalības saglabāšanu sabiedrībā ar ierobežotu atbildību “Ogres Namsaimnieks” (protokols Nr. 25; 10.) (turpmāk – Lēmums), papildinot Lēmumu ar 1.1 un 1.2 punktiem šādās redakcijās:

“1.1 **Atzīt** sabiedrības ar ierobežotu atbildību “Ogres Namsaimnieks”, reģistrācijas Nr. 40103941081, darbību konkrētajā tirgū **par atbilstošu** Valsts pārvaldes iekārtas likuma 88.panta pirmās daļas 1.punkta un 2.punkta nosacījumiem - publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek novērsta tirgus nepilnība un tiek radītas preces vai pakalpojumi, kas stratēģiski svarīgi valsts vai pašvaldības administratīvās teritorijas attīstībai vai valsts drošībai.”

“1.2 **Noteikt** sabiedrībai ar ierobežotu atbildību “Ogres Namsaimnieks” vispārējos stratēģiskos mērķus:

* 1. līdz 2026.gada beigām pilnībā pabeigt un īstenot 3 daudzdzīvokļu dzīvojamo māju energoefektivitātes paaugstināšanas projektus ar ALTUM atbalstu;
	2. līdz 2026.gada beigām izstāties no SEG emisiju kvotu sistēmas;
	3. veicināt daudzdzīvokļu dzīvojamo māju pārvaldīšanas tiesību nodošanas procesu no Ogres novada pašvaldības;
	4. nodrošināt kvalitatīvu administratīvās teritorijas labiekārtošanu un sanitāro tīrību;
	5. palielināt klientu un Ogres pilsētas iedzīvotāju apmierinātību par tās sniegto pakalpojumu kvalitāti.”

(Sēdes vadītāja,

domes priekšsēdētāja E. Helmaņa paraksts)